Likumprojekts

Grozījumi Jūrlietu pārvaldes un jūras drošības likumā

Izdarīt Jūrlietu pārvaldes un jūras drošības likumā (Latvijas Republikas Saeimas un Ministru Kabineta Ziņotājs, 2002, 23. nr.; 2003, 23. nr.; 2004, 23. nr.; 2005, 24. nr.; 2006, 14. nr.; 2007, 12. nr.; 2008, 3., 15. nr.; 2009, 2. nr.; Latvijas Vēstnesis, 2009, 178. nr.; 2010, 101. nr.; 2011, 103. nr.; 2012, 59. nr.; 2013, 126. nr.; 2015, 97. nr.; 2016, 120. nr.; 2017, 147. nr.; 2018, 204. nr.; 2019, 41. nr.; 2020, 102. nr.) šādus grozījumus:

1. Aizstāt visā likumā vārdus "Drošības policija" (attiecīgā locījumā) ar vārdiem "Valsts drošības dienests" (attiecīgā locījumā).

2. 2. pantā:
papildināt trešo daļu pēc vārdiem "šā likuma" ar skaitli un vārdiem "7. panta otro daļu";
izteikt ceturto daļu šādā redakcijā:

"(4) Kuģošanas līdzekļiem, kuri saskaņā ar Latvijas Republikas normatīvajiem aktiem nav jāreģistrē vai kuru reģistrācija ir brīvprātīga, piemēro šā likuma 7. panta otro daļu, 48.1 pantu un IX nodaļu. Peldošajām konstrukcijām, kuru reģistrācija Kuģu reģistrā ir brīvprātīga, piemēro šā likuma 48.1 pantu un IX nodaļu."

3. Aizstāt 4. panta pirmajā daļā vārdus "akciju sabiedrība" ar vārdiem "sabiedrība ar ierobežotu atbildību".

4.  44. pantā:
izteikt panta nosaukumu šādā redakcijā:

"44. pants. Kuģa kontrole, pārbaude un aizturēšana";

[bookmark: p72][bookmark: p-22805][bookmark: p73][bookmark: p-22806][bookmark: p74][bookmark: p-463047]aizstāt pirmajā un 1.1 daļā vārdus "Latvijas ūdeņos ārpus ostas akvatorijas" ar vārdiem "Latvijas ūdeņos (jūrā un atsevišķos gadījumos ostas iekšējā akvatorijā)".

